केशव महाराज

केशव महाराज (७ फेब्रुवारी, १९९० - ) हा  संघाचा व्यावसायिक क्रिकेट खेळाडू आहे. महाराज हा कसोटी, एकदिवसीय आंतरराष्ट्रीय (ODI) आणि ट्वेंटी२० आंतरराष्ट्रीय (T20I) क्रिकेटमध्ये दक्षिण आफ्रिका राष्ट्रीय संघाचे प्रतिनिधित्व करतो. तो सध्या मर्यादित षटकांच्या क्रिकेटमध्ये संघाचा उपकर्णधार आहे.

महाराज हा डावखुरा ऑर्थोडॉक्स फिरकी गोलंदाज आणि निम्न फळीतील फलंदाज आहे. २००६ मध्ये क्वाझुलु-नतालकडून त्याने प्रथम वर्गीय क्रिकेटमध्ये पदार्पण केले आणि नोव्हेंबर २०१६ मध्ये दक्षिण आफ्रिकेसाठी कसोटी पदार्पण केले.  तो देशांतर्गत क्रिकेटमध्ये डॉल्फिन आणि SA२० मध्ये डर्बनच्या सुपर जायंट्सचे प्रतिनिधित्व करतो. 

सप्टेंबर २०२१ मध्ये केशव महाराजने श्रीलंकेविरुद्धच्या एकदिवसीय सामन्यात प्रथमच दक्षिण आफ्रिकेचे नेतृत्व केले.  त्याच महिन्यात त्याने श्रीलंकेविरुद्ध टी२० मध्ये पदार्पण केले आणि पदार्पणाच्या सामन्यात संघाचे नेतृत्वही केले.  जून २०२१ मध्ये वेस्ट इंडीजविरुद्धच्या कसोटी सामन्यात हॅट्ट्रिक घेणारा महाराज दक्षिण आफ्रिकेतील दुसरा गोलंदाज ठरला. 

वर्ग:दक्षिण आफ्रिकेचे कसोटी क्रिकेट खेळाडू
वर्ग:दक्षिण आफ्रिकेचे एकदिवसीय क्रिकेट खेळाडू
वर्ग:पुरुष चरित्रलेख

 संदर्भ